***PRECIZĂRI PRIVIND ÎNSCRIEREA CANDIDAȚILOR LA EXAMENUL NAȚIONAL DE DEFINITIVARE ÎN ÎNVĂȚĂMÂNT – SESIUNEA 2019***

Prin prezenta, vă comunicăm că în MO nr. 851/08.10.2018, a fost publicat OMEN nr.

5212 /02.10.2018, privind aprobarea Calendarului de organizare și desfășurare a examenului național de definitivare în învățământ în anul școlar 2018-2019.

Proba scrisă a examenului de definitivare în învățământ în anul școlar 2018-2019, va avea loc în data de **24 iulie 2019.**

**Stagiul minim** de practică obligatoriu pentru obţinerea definitivării în învăţământ are o durată de un an şcolar (sau ore de predare echivalente normei de un an), fiind un stagiu efectiv de predare la catedră, în sistemul naţional de învăţământ preuniversitar, ca personal didactic calificat conform studiilor absolvite.

**Candidaţii aflaţi pentru prima dată în situaţia efectuării stagiului de practică, se pot înscrie la examen dacă în anul de stagiu desfăşoară activitate la catedră cu normă întreagă în calitate de cadru didactic calificat şi pot susţine proba scrisă dacă finalizează stagiul de practică obligatoriu în sesiunea respectivă.**

Candidaţii pot susţine examenul naţional pentru definitivare în învăţământ fără taxă de cel mult trei ori. Prezentările ulterioare la examen sunt condiţionate de achitarea, **la Colegiul Național ”I.L. Caragiale”, a unei taxe în cuantum de 300 lei.**

**Structura examenului este următoarea:**

**1. etapa I – eliminatorie:**

**a) susţinerea a două inspecţii de specialitate;**

**b) evaluarea portofoliului profesional;**

**2. etapa a II-a – finală: o probă scrisă.**

***Înscrierea la examen se face la nivelul unităţilor de învăţământ, iar DOSARELE SE TRANSMIT DE CĂTRE ȘCOLI, până în data de 22.10.2018, la inspectoratele de sector/specialitate.***

**ACTELE NECESARE ÎNSCRIERII:**

1) fişa de înscriere la examenul naţional de definitivare în învăţământ - prevăzută în anexa nr. 1, **completată şi confirmată de conducerea unităţii de învăţământ şi semnată de către candidat;**

2) copii ale actelor de studii în baza cărora se face înscrierea la examen, însoţite de foaia matricolă/suplimentul la diplomă, **certificate „conform cu originalul” de către conducerea unităţii de învăţământ;**

3) document certificat „conform cu originalul” de către conducerea unităţii de învăţământ, **din care să rezulte îndeplinirea condiţiilor legale privind absolvirea programului de pregătire psihopedagogică şi metodică;**

4) copii ale următoarelor documente, certificate „conform cu originalul” de către conducerea unităţii de învăţământ: **decizia de repartizare pe post, buletin/carte de identitate, orice document care atestă schimbarea numelui (dacă este cazul);**

5) **adeverinţă privind calificativul „Bine” sau „Foarte bine”** acordat pentru ultimul an şcolar în care candidatul a desfăşurat activitate didactică, cu excepţia candidaţilor aflaţi în primul an de stagiu;

6) adeverinţă privind **achitarea taxei de înscriere la examen**, pentru candidații care au participat la 3 sesiuni anterioare și nu au promovat examenul;

7) adeverinţă din care să rezulte **vechimea de predare efectivă la catedră a candidatului, ca personal didactic calificat, la data înscrierii.**

**8) dovada autorizării/acreditării unității de învațământ private,** în baza LEN 1/2011, Cap. II, art. 22 alin. 1